ai4bharat/Pralekha huggingface dataset:
সড়কপরিবহণওমহাসড়কমন্ত্রক
জাতীয় মহাসড়ক কর্তৃপক্ষ গুণগত পরিষেবার ভিত্তিতে সড়কগুলির ক্রমতালিকা তৈরি করবে
নয়াদিল্লি, ০৬ জুলাই, ২০২০
সড়কগুলির গুণগত মান বাড়ানোর লক্ষ্যে জাতীয় মহাসড়ক কর্তৃপক্ষ দেশে মহাসড়কগুলির কার্যক্ষমতা মূল্যায়ন ও ক্রমতালিকা তৈরির সিদ্ধান্ত নিয়েছে। জাতীয় মহাসড়কগুলির এ ধরনের ক্রমতালিকা তৈরির উদ্দেশ্য হ’ল – যেখানে প্রয়োজন সেখানে মহাসড়কগুলির সার্বিক মানোন্নয়ন ঘটানো, যাতে মহাসড়কের কার্যক্ষমতা বৃদ্ধি করার পাশাপাশি, ব্যবহারকারীদের উচ্চ মানের পরিষেবা পৌঁছে দেওয়া যায়।
আন্তর্জাতিক স্তরের বিভিন্ন সেরা পন্থা-পদ্ধতি ও সমীক্ষাগুলির ওপর ভিত্তি করে দেশে মহাসড়কগুলির কার্যক্ষমতা নির্ধারণের এই উদ্যোগ নেওয়া হয়েছে। জাতীয় মহাসড়কগুলির কার্যক্ষমতা নির্ধারণ ও ক্রমতালিকা প্রণয়নের ক্ষেত্রে যে তিনটি বিষয়কে গুরুত্ব দেওয়া হবে, সেগুলি হ’ল – মহাসড়কের এফিসিয়েন্সি বা কার্যকরিতা, সুরক্ষা এবং ব্যবহারকারীদের পরিষেবা প্রদান। উক্ত তিনটি বিষয়ের মূল্যায়নের প্রেক্ষিতে জাতীয় মহাসড়ক কর্তৃপক্ষ ক্রমতালিকা প্রণয়ন করবে। সেই সঙ্গে, সামগ্রিক পরিষেবার মান বাড়াতেও প্রয়োজনীয় কর্মপরিকল্পনা গ্রহণ করবে। মহাসড়কগুলির কর্মক্ষমতা নির্ধারণ এবং ক্রমতালিকা প্রণয়নের ক্ষেত্রে অন্যান্য যে বিষয়গুলি মাপকাঠি হিসাবে ধরা হবে, তার মধ্যে রয়েছে – সংশ্লিষ্ট মহাসড়কে যানবাহনের গতি, গতি নিয়ন্ত্রণ, সড়কগুলিতে নির্দেশবাহী সংকেত, বিশেষ এলাকা চিহ্নিতকরণ, দুর্ঘটনার হার কমা, যানজট নিয়ন্ত্রণে আধুনিক ব্যবস্থার প্রয়োগ প্রভৃতি।
জাতীয় মহাসড়ক কর্তৃপক্ষের অভিনব এই উদ্যোগ অন্যান্য মহাসড়ক প্রকল্পগুলিতে সরক পরিষেবার মানোন্নয়ন, উপযুক্ত নীতি-নির্দেশিকা প্রণয়ন, নক্শা নির্মাণে ঘাটতি দূরীকরণ এবং সংশোধনের মতো বিষয়গুলি চিহ্নিতকরণে সাহায্য করবে। একইভাবে, জাতীয় মহাসড়কগুলির রক্ষণা-বেক্ষণ এবং কার্যক্ষমতা বাড়ানোর বিষয়টি সুনিশ্চিত হবে।
(CG/BD/SB
কেন্দ্রীয়মন্ত্রিসভা
আইইএ বায়োএনার্জি টিসিপি সংস্থায় সদস্য হিসাবে কেন্দ্রীয় পেট্রোলিয়াম ও প্রাকৃতিক গ্যাস মন্ত্রকের যোগদানে মন্ত্রিসভার অনুমোদন
নয়াদিল্লি, ২৮ ফেব্রুয়ারি, ২০১৯
আন্তর্জাতিক শক্তি সংস্থার জৈব শক্তি সংক্রান্ত প্রযুক্তিগত সহযোগিতা কর্মসূচিতে  সদস্য হিসাবে কেন্দ্রীয় পেট্রোলিয়াম ও প্রাকৃতিক গ্যাস মন্ত্রকের যোগদানের প্রস্তাবে মন্ত্রিসভার অনুমোদন মিলেছে। প্রধানমন্ত্রী শ্রী নরেন্দ্র মোদীর পৌরহিত্যে বৃহস্পতিবার অনুষ্ঠিত মন্ত্রিসভার বৈঠকে এ বিষয়ে সিদ্ধান্ত হয়। উল্লেখ করা যেতে পারে, মন্ত্রক গত ২৫শে জানুয়ারি এই সংস্থার ২৫তম সদস্য হিসাবে যোগ দেয়। সংস্থার অন্যান্য দেশগুলির মধ্যে রয়েছে – অস্ট্রেলিয়া, অস্ট্রিয়া, বেলজিয়াম, ব্রাজিল, কানাডা, ক্রোয়েশিয়া, ডেনমার্ক, ফিনল্যান্ড, ফ্রান্স, জার্মানি, ইতালি, জাপান, দক্ষিণ কোরিয়া, নেদারল্যান্ড, নরওয়ে, দক্ষিণ আফ্রিকা, সুইডেন, গ্রেট ব্রিটেন ও মার্কিন যুক্তরাষ্ট্র।
আইইএ বায়োএনার্জি টিসিপি হ’ল জৈবশক্তি গবেষণা, উন্নয়ন ও তার সদ্ব্যবহারের ক্ষেত্রে জাতীয় কর্মসূচি রয়েছে, এমন দেশগুলির মধ্যে সহযোগিতা তথা তথ্যের আদান-প্রদানের লক্ষ্যে একাধিক দেশের মধ্যে পারস্পরিক সহায়তার জন্য এক আন্তর্জাতিক মঞ্চ। আন্তর্জাতিক শক্তি সংস্থার কাঠামোর আওতায় আইইএ বায়োএনার্জি টিসিপি তার কাজকর্ম পরিচালনা করে থাকে। উল্লেখ করা যেতে পারে, ভারত ২০১৭’র ৩০ মার্চ থেকেই আন্তর্জাতিক শক্তি সংস্থায় সহযোগী দেশের মর্যাদা পেয়েছে।
আইইএ বায়োএনার্জি টিসিপি-র সদস্য হিসাবে কেন্দ্রীয় পেট্রোলিয়াম ও প্রাকৃতিক গ্যাস মন্ত্রকের যোগদানের প্রাথমিক উদ্দেশ্য হ’ল কার্বন নিঃসরণের পরিমাণ কমিয়ে এবং অশোধিত তেল ও গ্যাসের আমদানি হ্রাস করে আধুনিক জৈব জ্বালানির ব্যবহারের প্রবণতা বাড়ানো।
CG/BD/SB
(Visitor Counter : 69
প্রধানমন্ত্রীরদপ্তর
উপ-রাষ্ট্রপতি পদে নির্বাচিত হওয়ায় শ্রী জগদীপ ধনখড়কে প্রধানমন্ত্রীর অভিনন্দন
নয়াদিল্লি, ৬ আগস্ট, ২০২২
প্রধানমন্ত্রী শ্রী নরেন্দ্র মোদী উপ-রাষ্ট্রপতি পদে নির্বাচনের জন্য শ্রী জগদীপ ধনখড়কে অভিনন্দন জানিয়েছেন।
দুটি ট্যুইট বার্তায় প্রধানমন্ত্রী বলেছেন, “দলমত নির্বিশেষে সকলের সমর্থন নিয়ে ভারতের উপ-রাষ্ট্রপতি পদে নির্বাচিত হওয়ায় শ্রী জগদীপ ধনখড়কে অভিনন্দন। আমি নিশ্চিত তিনি খুব ভালো একজন উপ-রাষ্ট্রপতি হিসেবে পরিচিত হবেন। আমাদের দেশ তাঁর জ্ঞান ও বুদ্ধিমত্তায় যথেষ্ট উপকৃত হবে @jdhankhar1।”
“যেসব সাংসদ শ্রী জগদীপ ধনখড়জিকে ভোট দিয়েছেন আমি তাঁদের ধন্যবাদ জানাই। ভারত যখন ‘আজাদি কা অমৃত মহোৎসব’ উদযাপন করছে সেই সময় একজন কৃষক পরিবারের সন্তানকে উপ-রাষ্ট্রপতি হিসেবে পাওয়ায় আমরা গর্বিত। তাঁর আইনের বিষয়ে জ্ঞান এবং বৌদ্ধিক কৌশল যথেষ্ট রয়েছে @jdhankhar1।”
PG/CB/DM/
(
প্রধানমন্ত্রীরদপ্তর
মরিশাসে মেট্রো এক্সপ্রেস এবং ইএনটি হাসপাতালের উদ্বোধন
নয়াদিল্লি, ০৩ অক্টোবর, ২০১৯
প্রধানমন্ত্রী শ্রী নরেন্দ্র মোদী এবং মরিশাসের প্রধানমন্ত্রী শ্রী প্রবীন্দ জগন্নাথ আজ যৌথভাবে ভিডিও লিঙ্কের মাধ্যমে মরিশাসের মেট্রো এক্সপ্রেস এবং নতুন ইএনটি হাসপাতাল উদ্বোধন করলেন।
এই উপলক্ষে আয়োজিত অনুষ্ঠানে শ্রী নরেন্দ্র মোদী দুটি দেশের মধ্যে সৌহার্দ্যপূর্ণ সম্পর্ক এবং মরিশাসের জনগণের জীবনযাত্রার মানোন্নয়নে মেট্রো এবং স্বাস্হ্য পরিষেবার গুরুত্বের কথা উল্লেখ করেন। তিনি বলেন, আজকের এই অনুষ্ঠানের সাহায্যে ভারত মহাসাগরের দুই প্রান্তে থাকা দুটি দেশ প্রথমবারের মত ভিডিও লিঙ্কের মাধ্যমে কাছাকাছি এলো।
প্রধানমন্ত্রী বলেন, লাইট রেল ট্রানজিট প্রকল্প- মেট্রো এক্সপ্রেস মরিশাসের গণ-পরিবহণ ব্যবস্হায় একটি দ্রুতগতি সম্পন্ন, নির্ভরশীল ও পরিবেশ বান্ধব যোগাযোগ ব্যবস্হায় রূপান্তরিত হবে।
ইএনটি হাসপাতালের জন্য মরিশাসের জনগণের ক্ষেত্রে প্রথম একটি কাগজবিহীন, বৈদ্যুতিন হাসপাতাল হিসেবে গণ্য হবে, যেখান থেকে তাঁরা উন্নতমানের চিকিৎসা পরিষেবাও পাবেন।
প্রধানমন্ত্রী জগন্নাথ মরিশাসের বিভিন্ন উন্নয়নমূলক প্রকল্প-সহ এই দুটি প্রকল্পে ভারতের সহযোগিতার জন্য ধন্যবাদ জানান। তিনি এই প্রকল্প দুটি নির্দিষ্ট সময়ে শেষ করার জন্য সংশ্লিষ্ট সকলকে ধন্যবাদ জানিয়েছেন।
প্রধানমন্ত্রী শ্রী নরেন্দ্র মোদী জানান, রেনাল ইউনিট নির্মাণ-সহ মরিশাসে স্বাস্হ্যকেন্দ্র নির্মাণে ভারত সরকার আর্থিক সাহায্য দেবার সিদ্ধান্ত নিয়েছে।
উভয় নেতা ভারত-মরিশাসের মধ্যে সহযোগিতার সম্পর্ক বৃদ্ধি পাওয়ার ক্ষেত্রে সন্তোষ প্রকাশ করেন।
এই উদ্যোগের সাহায্যে এই দুটি দেশের জনগণের উন্নয়ন হবে এবং ভারত মহাসাগরীয় অঞ্চল তথা সারা বিশ্বে শান্তি ও সমৃদ্ধি আসবে।
SSS/CB/NS
(Visitor Counter : 46
ভারী শিল্প মন্ত্রক
বৈদ্যুতিক যানবাহন তৈরির জন্য উৎসাহ দিতে কেন্দ্র বিভিন্ন পদক্ষেপ নিয়েছে
নয়াদিল্লী, ৩ ডিসেম্বর, ২০২১
দেশে বৈদ্যুতিক যানবাহন ব্যবহারে উৎসাহ দিতে কেন্দ্র বিভিন্ন উদ্যোগ নিয়েছে। এরমধ্যে রয়েছে :
১. বৈদ্যুতিক যানবাহনের ওপর জিএসটি-র পরিমাণ ১২ শতাংশ থেকে কমিয়ে ৫ শতাংশ করা হয়েছে। বৈদ্যুতিক গাড়ির চার্জার এবং চার্জিং স্টেশনের সরঞ্জামের ওপর জিএসটি-র পরিমাণ ১৮ শতাংশ থেকে কমিয়ে ৫ শতাংশ করা হয়েছে।
২. বাড়ি এবং অফিসে ব্যক্তিগত উদ্যোগে কেউ গাড়ি চার্জ করতে চাইলে তার জন্য পরিকাঠামোর মানের পরিবর্তন ঘটিয়ে বিদ্যুৎ মন্ত্রক নির্দেশিকা জারি করেছে।
৩. সড়ক পরিবহণ ও মহাসড়ক মন্ত্রক ঘোষণা করেছে ব্যাটারি চালিত যানবাহনের জন্য সবুজ লাইসেন্স প্লেট দেওয়া হবে। এই গাড়িগুলির পারমিটের প্রয়োজন হবেনা।
৪. মন্ত্রক বৈদ্যুতিক গাড়ির ওপর পথ কর মকুব করার জন্য রাজ্যগুলিকে পরামর্শ দিয়েছে। এর ফলে বৈদ্যুতিক গাড়ি ব্যবহারের প্রাথমিক খরচ কমবে।
৫. আবাসন ও নগরোন্নয়ন মন্ত্রক ২০১৬ সালের আদর্শ বাড়ি সংক্রান্ত আইনে সংশোধন এনেছে। সংশোধনের ফলে ব্যক্তিগত ও বাণিজ্যিক উদ্দেশ্যে ব্যবহৃত গাড়িগুলিতে চার্জিং স্টেশন বাড়িতে বসানো যাবে।
সড়ক পরিবহণ ও মহাসড়ক মন্ত্রক জানিয়েছে ই-বাহন পোর্টালে প্রাপ্ত তথ্য অনুযায়ী ২০১৯ সালে বৈদ্যুতিক গাড়ির নিবন্ধীকরণ হয়েছিল ১ লক্ষ ৬১ হাজার ৩১৪। ২০২০ সালে ১ লক্ষ ১৯ হাজার ৬৪৮টি বৈদ্যুতিক গাড়ি নিবন্ধীকরণ হয়েছে।
কেন্দ্রীয় সরকার ফাস্টার অ্যাডাপশন অ্যান্ড ম্যানুফ্যাকচারিং অফ  ইলেকট্রিক ভেহিক্যাল্স ইন ইন্ডিয়া বা ফেম ইন্ডিয়া প্রকল্প মন্ত্রক ২০১৫ সালে সূচনা করে। দেশে বৈদ্যুতিক এবং হাইব্রিড গাড়ি তৈরিতে উৎসাহদানের জন্য প্রকল্পটি শুরু হয়। এই প্রকল্পে ১০ হাজার কোটি টাকার অর্থ বরাদ্দ করা হয়েছে। ২০১৯ সালের এপ্রিল মাস থেকে ৫ বছরের সময়কালে ফেম প্রকল্পের দ্বিতীয় পর্যায় শুরু হয়েছে। এই পর্বে ৭০৯০টি বৈদ্যুতিক বাস, ৫ লক্ষ বৈদ্যুতিক তিন চাকার গাড়ি, ৫৫ হাজার বৈদ্যুতিক চার চাকার যাত্রীবাহি গাড়ি এবং ১০ লক্ষ দু চাকার গাড়ির জন্য ভর্তুকির ব্যবস্থা করা হয়েছে। এছাড়াও বৈদ্যুতিক গাড়ি ব্যবহারকারীদের সুবিধার জন্য বিভিন্ন জায়গায় চার্জ করার পরিকাঠামো গড়ে তোলা হচ্ছে।
ফেম ইন্ডিয়া প্রকল্পে বৈদ্যুতিক গাড়ি কিনতে ক্রেতাদের উৎসাহ দেওয়ার জন্য ব্যাটারির ক্ষমতা অনুযায়ী গাড়ি কেনার ক্ষেত্রে বিশেষ ছাড়ের ব্যবস্থা করা হয়েছে। তিন চাকা এবং চার চাকার গাড়ির ব্যাটারির ক্ষমতা অনুযায়ী সেগুলি কেনার সময় ২০ থেকে ৪০ শতাংশ ভর্তুকি দেওয়ার ব্যবস্থা রয়েছে।
রাজ্যসভায় আজ এক প্রশ্নের লিখিত জবাবে এই তথ্য জানিয়েছেন ভারি শিল্প মন্ত্রকের প্রতিমন্ত্রী শ্রী কৃষাণ পাল গুর্জর।
CG/CB/NS
(Visitor Counter : 106
আদিবাসীবিষয়কমন্ত্রক
দিল্লী হাটে ট্রাইবস ইন্ডিয়া আদি মহোৎসবে ট্রাইফেড এবং বিদেশ মন্ত্রকের পক্ষ থেকে কূটনীতি দিবস আয়োজন
নয়াদিল্লী, ২৮ নভেম্বর, ২০২১
ভোকাল ফর লোকাল বা স্থানীয় পণ্যের আরও বেশি উৎপাদন ও বিপনণ তথা আত্মনির্ভর ভারত গড়ে তুলতে প্রধানমন্ত্রীর দূরদৃষ্টির সঙ্গে সাযুজ্য রেখে ভারতের সমৃদ্ধ আদিবাসী ঐতিহ্যকে আন্তর্জাতিক দর্শকদের সামনে তুলে ধরতে শনিবার ট্রাইবস ইন্ডিয়া আদি মহোৎসবে বিদেশ মন্ত্রকের সহযোগিতায় ট্রাইবস ইন্ডিয়া সম্মেলন আয়োজন করা হয়। এই সম্মেলনে ভারতে ২০টির বেশি দূতাবাসের প্রায় ১০০ জন কূটনীতিক যোগ দেন। বিদেশ মন্ত্রকের পাশাপাশি অন্যান্য কেন্দ্রীয় মন্ত্রকের উচ্চপদস্থ আধিকারিকরাও সম্মেলনে উপস্থিত ছিলেন।
ট্রাইবস ইন্ডিয়া সম্মেলনে পোলান্ড, দক্ষিণ কোরিয়া, মেক্সিকো, থাইল্যান্ড, লাওস, সুইজারল্যান্ড, বাংলাদেশ, মলদ্বীপ, মার্কিন যুক্তরাষ্ট্র ও ব্রাজিলের কূটনীতিকরা অংশ নেন।
দেশের বিভিন্ন প্রান্ত থেকে আসা আদিবাসী শিল্পীদের দেওয়া স্টলগুলি ঘুরে দেখেন সম্মেলনে অংশগ্রহণকারী কূটনীতিকরা। তারা অনন্য আদিবাসী হস্তশিল্প ও পরম্পরা জানতে গভীর আগ্রহ প্রকাশ করেন। এবারের আদি মহোৎসবে প্রায় ২০০টি স্টল রয়েছে যেখানে আদিবাসী হস্তকলা ও কারুশিল্পের বিভিন্ন নির্দশন প্রদর্শিত হয়েছে। বিভিন্ন দেশের কূটনীতিকরা স্টল ঘুরে দেখার সময় আদিবাসী শিল্পীরা পুতুল নাচ মঞ্চস্থ করেন।
ট্রাইফেডের পক্ষ থেকে আগত কূটনীতিকদের স্বাগত জানিয়ে বলা হয় এই উৎসব আসলে ক্ষুদ্র আদিবাসী ভারতের রূপকেই তুলে ধরেছে। আপনারা এখান থেকে আদিবাসী হস্তকলার বিভিন্ন সামগ্রী সংগ্রহ করতে পারেন এবং আদিবাসী খাবারের সুস্বাদ উপভোগ করতে পারেন। উল্লেখ করা যেতে পারে ট্রাইফেড আদিবাসী শিল্পী ও অরণ্যবাসীদের সমাজের মূল স্রোতের সঙ্গে সামিল করতে এবং তাদের উৎপাদিত পণ্য সামগ্রীর বিপনণের প্রসার ঘটাতে একাধিক উদ্যোগ নিয়েছে। সারা দেশে প্রতি বছর ছোট ও মাঝারি মাপের ৫০০টি আদিবাসী উৎসবের আয়োজন করা হয়।
পশ্চিমবঙ্গের পাশাপাশি উত্তরপ্রদেশ, ওড়িশা, উত্তরপূর্বের রাজ্য, মধ্যপ্রদেশ, জম্মু ও কাশ্মীর, তেলেঙ্গানা ও গুজরাট থেকে আগত আদিবাসী শিল্পীরা এই মহোৎসবে বিভিন্ন পসরা সাজিয়ে স্টল দিয়েছেন।
CG/BD/NS
(Visitor Counter : 98
ক্ষুদ্র, অতিক্ষুদ্রওমাঝারিশিল্পমন্ত্রক
খাদি ও গ্রামোদ্যোগ কমিশন লে'তে বিশ্বের সর্ববৃহৎ জাতীয় পতাকা প্রদর্শনের মাধ্যমে মহাত্মা গান্ধীর প্রতি শ্রদ্ধা নিবেদন করেছে
নতুন দিল্লি, ০২ অক্টোবর, ২০২১
গর্ব এবং দেশপ্রেম, ভারতীয়দের মধ্যে এই দুই সম্মিলিত চেতনাকে পাথেয় করে দেশের ঐতিহ্যবাহী কারুশিল্প, খাদির পক্ষ থেকে আজ লে'তে বিশ্বের বৃহত্তম জাতীয় পতাকা উত্তোলন করে সমগ্র দেশবাসীকে একত্রিত করা হয়েছে। খাদি ও গ্রামোদ্যোগ কমিশন, কে ভি আই সি আজ মহাত্মা গান্ধীর জন্মজয়ন্তীতে জাতির জনককে শ্রদ্ধা জানাতে এই জাতীয় পতাকা তৈরি করেছে। যিনি বিশ্বের সবচেয়ে পরিবেশ বান্ধব কাপড় খাদি, উপহার দিয়েছিলেন।
এদিন লে'তে জাতীয় পতাকা উত্তোলন করেন লাদাখের লেফটেন্যান্ট গভর্নর শ্রী আর কে মাথুর। যে পতাকা সমগ্র ভারতবাসীকে দেশ প্রেমে আবদ্ধ করে রাখবে। অনুষ্ঠানে খাদি গ্রামোদ্যোগ কমিশনের চেয়ারম্যান শ্রী বিনয় কুমার সাক্সেনা, লাদাখের সাংসদ শ্রী জে টি নামগিয়াল এবং সেনাপ্রধান জেনারেল এম এম নারাভানে উপস্থিত ছিলেন।
এই স্মারক জাতীয় পতাকাটি ২২৫ ফুট লম্বা এবং ১৫০ ফুট চওড়া। এর ওজন ১৪০০ কেজি। এই জাতীয় পতাকাটি তৈরি করতে খাদি কারিগর এবং শ্রমিকদের অতিরিক্ত প্রায় ৩৫০০ ঘন্টা কাজ তৈরি হয়েছে। পতাকার মাঝখানে থাকা অশোক চক্রটি ৩০ ফুট ব্যাসার্ধের। এটি তৈরি করতে ৭০ জন খাদি কারিগরের ৪৯ দিন সময় লেগেছে। পতাকাটি খাদি ও গ্রামোদ্যোগ কমিশনের পক্ষ থেকে ভারতীয় সেনাবাহিনীর হাতে তুলে দেয়া হয়েছে।
CG/ SB
(Visitor Counter : 181
প্রধানমন্ত্রীরদপ্তর
ভারতরত্ন নানাজী দেশমুখের জন্মবার্ষিকীতে প্রধানমন্ত্রীর শ্রদ্ধার্ঘ্য
নয়াদিল্লি, ১১ অক্টোবর, ২০২২
প্রধানমন্ত্রী শ্রী নরেন্দ্র মোদী ভারতরত্ন নানাজী দেশমুখ’কে তাঁর জন্মবার্ষিকীতে শ্রদ্ধা নিবেদন করেছেন।
এক ট্যুইট বার্তায় প্রধানমন্ত্রী বলেছেন, “বিশিষ্ট চিন্তাবিদ ভারতরত্ন নানাজী দেশমুখকে তাঁর জন্মবার্ষিকীতে প্রণাম জানাই। ভারতের গ্রামাঞ্চল ও কৃষি কাজ সম্বন্ধে তাঁর সম্যক ধারণা কাজের মধ্য দিয়ে প্রতিফলিত হয়েছে”।
PG/CB/SB
(
নির্বাচনকমিশন
কেন্দ্রীয় স্বরাষ্ট্র সচিবের সঙ্গে নির্বাচন কমিশনের বৈঠক
নতুন দিল্লি, ১২ জানুয়ারি, ২০২১
নির্বাচন কমিশন দিল্লির নির্বাচন সদনে কেন্দ্রীয় স্বরাষ্ট্র সচিব শ্রী অজয় ভাল্লার সঙ্গে আজ এক বৈঠকে মিলিত হয়।
এই বৈঠকে আসাম, কেরালা, তামিলনাড়ু এবং পশ্চিমবঙ্গ রাজ্য সহ কেন্দ্রশাসিত অঞ্চল পুদুচেরিতে আসন্ন নির্বাচনে কেন্দ্রীয় সশস্ত্র বাহিনীর মোতায়েন সম্পর্কিত বিষয়ে এদিন প্রাথমিকভাবে আলোচনা করা হয়।
প্রধানমন্ত্রীরদপ্তর
রাজস্থানের মন্ত্রী মাস্টার ভানোয়ারলাল মেঘওয়ালের প্রয়াণে প্রধানমন্ত্রীর শোক জ্ঞাপন
১৬ই নভেম্বর, ২০২০
প্রধানমন্ত্রী শ্রী নরেন্দ্র মোদী রাজস্থান মন্ত্রীসভার সদস্য মাস্টার ভানোয়ারলাল মেঘওয়ালের প্রয়াণে গভীর শোক ব্যক্ত করেছেন।
এক ট্যুইট বার্তায় প্রধানমন্ত্রী বলেছেন, “রাজস্থান মন্ত্রীসভার সদস্য মাস্টার ভানোয়ারলাল মেঘওয়ালের প্রয়াণে আমি ব্যথিত। এই প্রবীণ নেতার রাজস্থানের সেবা করাই একমাত্র উদ্দেশ্য ছিল। দুঃখের এই সময়ে তাঁর পরিবারের সদস্য ও সমর্থকদের আমি সমবেদনা জানাই। “
প্রতিরক্ষামন্ত্রক
মুম্বাইয়ের নৌবাহিনীর ডক ইয়ার্ডে তৃতীয় কালভরি শ্রেণীর ডুবোজাহাজ- আইএনএস করণজ-এর যাত্রার সূচনা হল
নয়াদিল্লী, ১০ মার্চ, ২০২১
ভারতীয় নৌবাহিনীর তৃতীয় স্করপিন ডুবোজাহাজ আইএনএস করণজ আজ তার যাত্রা শুরু করল। মুম্বাইয়ের নৌবাহিনীর ডক ইয়ার্ডে এই উপলক্ষ্যে আয়োজিত অনুষ্ঠানে অবসরপ্রাপ্ত নৌপ্রধান অ্যাডমিরাল ভি এস শেখাওয়াত এই অনুষ্ঠানে প্রধান অতিথি হিসেবে উপস্থিত ছিলেন। অ্যাডমিরাল শেখাওয়াত ১৯৭১ সালে ভারত-পাক যুদ্ধের সময় পুরনো করণজ ডুবোজাহাজের কম্যান্ডিং অফিসারের দায়িত্ব পালন করেছেন। ফ্রান্সের মেসার্স নাভাল গ্রুপের সঙ্গে যৌথ উদ্যোগে মুম্বাইয়ের মাজগাঁও ডক শিপ বিল্ডার্স লিমিটেড ৬টি স্করপিন ডুবোজাহাজ তৈরি করছে।
নৌবাহিনীর প্রধান অ্যাডমিরাল করমবীর সিং সহ বাহিনীর উচ্চপদস্থ আধিকারিকরা এই অনুষ্ঠানে উপস্থিত ছিলেন। রাশিয়ান ডুবোজাহাজ করণজ ২০০৩ সালে বাহিনী থেকে প্রত্যাহার করে নেওয়া হয়। আত্মনির্ভর ভারত অভিযানের অঙ্গ হিসেবে ভারত আবারও এই ধরণের ডুবোজাহাজর বাহিনীতে ফিরিয়ে আনছে। অ্যাডমিরাল শেখাওয়াত বলেছেন কৃত্রিম উপগ্রহ, নিউক্লিয়ার ডুবোজাহাজ, বিশ্বের জন্য টিকা তৈরির পর আত্মনির্ভর ভারতের আর একটি সংযোজন করণজ ডুবোজাহাজ তৈরি।
১৯৭১এর ভারত-পাক যুদ্ধের ৫০ বছর পূর্তি উপলক্ষ্যে স্বর্ণিম বিজয় বর্ষ উদযাপিত হচ্ছে। পূর্বতন সোভিয়েত ইউনিয়ানের রিগায় ১৯৬৯ সালে আইএনএস করণজ তার যাত্রা শুরু করেছিল। এই ডুবোজাহাজটিকে ভারত-পাক যুদ্ধে কাজে লাগানো হয়। ঘটনাচক্রে প্রবল পরাক্রমী করণজ-এর সেই দিনগুলিতে অ্যাডমিরাল শেখাওয়াত এই ডুবোজাহাজ পরিচালনার দায়িত্বে ছিলেন।
স্করপিন ডুবোজাহাজ অত্যাধুনিক ডুবোজাহাজ হিসেবে পরিচিত। এই ডুবোজাহাজগুলি আগের সংস্করণের থেকে আরও বেশি নিঁখুতভাবে গোপনে জলের নিচে শত্রুপক্ষের ওপর আঘাত হানতে সক্ষম।
পর্যটনমন্ত্রক
পর্যটন ও পর্যটনস্থল বিষয়ে তথ্য জানার জন্য ডিজিটাল মঞ্চের প্রয়োজন আরও পর্যটক আকর্ষণের জন্য আতিথেয়তার ক্ষেত্রে ব্যক্তিগত ছোঁয়া প্রয়োজন : জে পি শাউ
কলকাতা, ২৭ সেপ্টেম্বর, ২০১৮
বিশ্ব পর্যটন দিবস উদযাপনের অঙ্গ হিসাবে কেন্দ্রীয় পর্যটন প্রতিমন্ত্রী  শ্রী কে জি আলফোন্স যখন কেন্দ্রীয় পর্যায়ে, উন্নত ‘অতুল্য ভারত’ ওয়েবসাইট এবং অ্যাপের উদ্বোধন করেছেন, সেই সময়ে ভারত পর্যটন কলকাতার আঞ্চলিক অধিকর্তা শ্রী জে পি শাউ আরও বেশি পর্যটক আকর্ষণের জন্য, উন্নত সুযোগ-সুবিধা এবং আন্তর্জাতিক মানের পরিষেবার প্রয়োজনীয়তার ওপর জোর দিয়েছেন।
আজ কলকাতায় ‘পর্যটন ও ডিজিটাল রূপান্তর’ শীর্ষক এক কর্মশালা ও সংশ্লিষ্টদের নিয়ে এক বৈঠকে শ্রী শাউ পর্যটনকে তুলে ধরতে উন্নত বিপণনের কথা বলেন। এছাড়া, প্রযুক্তিকে কাজে লাগিয়ে পর্যটনের প্রচারের ওপর তিনি জোর দেন। তিনি বলেন, পর্যটন ও পর্যটনস্থল বিষয়ে তথ্য জানার জন্য একটি ডিজিটাল মঞ্চের প্রয়োজন। এছাড়া, পর্যটকদের জন্য আতিথেয়তার ক্ষেত্রেও ব্যক্তিগত ছোঁয়ার মাধ্যমে সমৃদ্ধ ঐতিহ্য ও সংস্কৃতির দেশ, ভারতে আরও বেশি পর্যটকদের আকর্ষণ করার কথা তিনি বলেন। পশ্চিমবঙ্গের মুর্শিদাবাদের হাজার দুয়ারি এবং হাওড়া জেলার বেলুর মঠের মতো গুরুত্বপূর্ণ পর্যটন কেন্দ্রগুলিতে ‘স্বচ্ছতাই সেবা’ কর্মসূচির অঙ্গ হিসাবে ভারত পর্যটন দপ্তর নিরবচ্ছিন্নভাবে প্রচেষ্টা চালিয়ে যাচ্ছে বলে তিনি জানান।
পর্যটন পর্বের শেষ দিনে আজ দুর্বলতর ও দরিদ্র শ্রেণীর ৮০ জন বালিকাকে দুটি বাসে করে মন্দারমনির সমুদ্র সৈকতে বেড়াতে নিয়ে যাওয়া হয়। এছাড়া, এই বিভাগের পক্ষ থেকে কলকাতার নেতাজী সুভাষ চন্দ্র বোস আন্তর্জাতিক বিমানবন্দরে ১০০ জনেরও বেশি দেশি-বিদেশি পর্যটককে স্বাগত জানানো হয়। ‘অতিথি দেবো ভবঃ’-র দৃষ্টিভঙ্গীতে আগত পর্যটকদের হাতে ফুল ও মিষ্টি তুলে দেওয়া হয়। অনুষ্ঠানের শেষ পর্যায়ে ভারত পর্যটনের পক্ষ থেকে এক সাংস্কৃতিক অনুষ্ঠানে ‘বৈচিত্র্যের মধ্যে ঐক্য’কে তুলে ধরা হয়। শ্রী শাউ ছাড়াও ভারতীয় সাংস্কৃতিক সম্পর্ক পরিষদের অধিকর্তা শ্রী গৌতম দে উপস্থিত ছিলেন। তিনি বলেন, পর্যটন ও সংস্কৃতি এক সূত্রে গাঁথা। ভারতের সংস্কৃতির জন্যই বিদেশি পর্যটকরা আমাদের দেশের প্রতি আকৃষ্ট হন।
উল্লেখ্য, ভারতের পর্যটন শিল্পকে আরও জোরদার করে তুলতে পর্যটন মন্ত্রক অন্যান্য কেন্দ্রীয় মন্ত্রক, রাজ্য সরকার এবং পর্যটনের সঙ্গে যুক্ত সংশ্লিষ্ট সকলের সহযোগিতায় ১৬ই সেপ্টেম্বর থেকে পর্যটন পর্ব অনুষ্ঠানের আয়োজন করেছিল। আজ পর্যটনের সুবিধা এবং ‘সকলের জন্য পর্যটন’-এর নীতিকে সংহত করতে ভারতের সাংস্কৃতিক বৈচিত্র্যকে তুলে ধরার মধ্য দিয়ে পর্যটন পর্বের সমাপ্তি হয়েছে।
CG/BD/SB…
(Visitor Counter : 400
পেট্রোলিয়ামওপ্রাকৃতিকগ্যাসমন্ত্রক
মারকেটিং ডিসিপ্লিন গাইডলাইন এবং তেল কোম্পানি গুলির দ্বারা তা বাস্তবায়ন
নতুন দিল্লি, ১৪ মার্চ, ২০২২
পেট্রোলিয়াম ও প্রাকৃতিক গ্যাস মন্ত্রকের প্রতিমন্ত্রী শ্রী রামেশ্বর তেলি আজ রাজ্যসভায় এক লিখিত প্রশ্নের জবাবে জানিয়েছেন যে, পাবলিক সেক্টর অয়েল মারকেটিং কোম্পানি গুলি খুচরা বিক্রেতাদের অনিয়ম বা অসদুপায় বন্ধ করার লক্ষ্যে তদারকির জন্য একটি মার্কেটিং ডিসিপ্লিন গাইডলাইন প্রণয়ন করেছে। এই গাইডলাইন বা নির্দেশিকা অনুযায়ী প্রয়োজনে ডিলারদের বিরুদ্ধে অনিয়মের ক্ষেত্রে ব্যবস্থা নেওয়া যাবে।
মারকেটিং ডিসিপ্লিন গাইডলাইনের বিস্তারিত তথ্য নিম্নলিখিত ওয়েবসাইটে পাওয়া যাবে।
গত তিন বছর অর্থাৎ ২০১৮-১৯,২০১৯-২০ এবং ২০২০-২১ ও ২০২১-২২-এর এপ্রিল থেকে ডিসেম্বর পর্যন্ত খুচরা বিক্রয় কেন্দ্র গুলোতে শনাক্ত করা অনিয়মের সংখ্যা ৫৩ হাজার ৯১৪।
CG/ SB
(Visitor Counter : 97
স্বাস্থ্যওপরিবারকল্যাণমন্ত্রক
ডাঃ হর্ষ বর্ধন সারভাইক্যাল প্যাথোলজি ও কল্পোস্কোপির বিষয়ে সপ্তদশ ওয়ার্ল্ড কংগ্রেসে ভাষণ দিয়েছেন
নয়াদিল্লী, ২ জুলাই, ২০২১
ডাঃ হর্ষ বর্ধন বৃহস্পতিবার ভিডিও কনফারেন্সের মাধ্যমে সারভাইক্যাল প্যাথোলজি ও কল্পোস্কোপির ওপর সপ্তদর্শ ওয়ার্ল্ড কংগ্রেসের উদ্বোধনী অধিবেশনে ভিডিও কনফারেন্সের মাধ্যমে বক্তব্য রেখেছেন। উপরাষ্ট্রপতি শ্রী এম ভেঙ্কাইয়া নাইডু এই অনুষ্ঠানের উদ্বোধন করেন। ইন্ডিয়ান সোস্যাইটি অফ কল্পোস্কোপি অ্যান্ড সার্ভাইক্যাল প্যাথোলজি এশিয়া মহাদেশে প্রথম কংগ্রেসের আয়োজক।
ইন্ডিয়ান সোস্যাইটি অফ কল্পোস্কোপি অ্যান্ড সার্ভাইক্যাল প্যাথোলজি সার্ভিক্সের প্রাক ক্যান্সার পরিস্থিতির চিকিৎসা এবং কল্পোস্কোপির প্রশিক্ষণ দিতে উল্লেখযোগ্য ভূমিকা রেখেছে। তারই স্বীকৃতি হিসেবে প্রথমবারের মতো এই কংগ্রেস এশিয়া মহাদেশে আয়োজন করা হয়েছে। ডাঃ হর্ষ বর্ধন এর জন্য সোস্যাইটির সদস্যদের অভিনন্দন জানিয়েছেন। বিশ্ব স্বাস্থ্য সংস্থা ২০৩০ সালের মধ্যে সার্ভাইক্যাল ক্যান্সার নির্মূল করার যে পরিকল্পনা করেছে তার সঙ্গে সাযুজ্য রেখে এবারের কংগ্রেসের মূল ভাবনা ‘এলিমিনেটিং সার্ভাইক্যাল ক্যান্সার : কল ফর অ্যাকশন।’
সার্ভাইক্যাল ক্যান্সারের বিষয়ে মন্ত্রী জানিয়েছেন মহিলাদের মধ্যে এই ক্যান্সারের প্রবণতা যথেষ্ট। পৃথিবীতে প্রতি বছর ৫ লক্ষের মতো মহিলা এই রোগে আক্রান্ত হন। আর ২৫ লক্ষ মহিলা প্রাণ হারান। মন্ত্রী জানিয়েছেন সার্ভাইক্যাল ক্যান্সার প্রতিরোধে ভারত গুরুত্বপূর্ণ ভূমিকা নিয়েছে। উন্নয়নশীল দেশগুলির মধ্যে খুব কম দেশেরই জাতীয় ক্যান্সার নিয়ন্ত্রণ কর্মসূচি রয়েছে। ভারত তাদের মধ্যে অন্যতম। আয়ুষ্মান ভারত কর্মসূচির মাধ্যমে কেন্দ্র ক্যান্সারকে নির্মূল করতে চাই। ঊচ্ছ্বসিত মন্ত্রী তাঁর ভাষণের শেষে এই কংগ্রেসের সাফল্য কামনা করেন এবং এই কংগ্রেসের বিভিন্ন আলোচনায় এশিয়া মহাদেশের জন্য ক্যান্সার প্রতিরোধের একটি কৌশল তৈরি করা যাবে যা পরবর্তীতে অন্যান্য উন্নয়নশীল দেশগুলিতেও ছড়িয়ে পরবে।
CG/CB/NS
(Visitor Counter : 137
প্রধানমন্ত্রীরদপ্তর
প্রধানমন্ত্রী চার্টার্ড অ্যাকাউন্ট্যান্ট দিবসে চার্টার্ড অ্যাকাউন্ট্যান্টদের ভূমিকার প্রশংসা করেছেন
প্রেস ইনফরমেশন ব্যুরো
ভারত সরকার
নয়াদিল্লি, ১ জুলাই ২০২৩
প্রধানমন্ত্রী শ্রী নরেন্দ্র মোদী চার্টার্ড অ্যাকাউন্ট্যান্ট দিবসে চার্টার্ড অ্যাকাউন্ট্যান্টদের ভূমিকার প্রশংসা করেছেন।
এক ট্যুইট বার্তায় প্রধানমন্ত্রী বলেছেন :
“ #CharteredAccountantsDay উপলক্ষে আমরা এমন পেশাদারদের শ্রদ্ধা জানাই যাঁরা আমাদের দেশের আর্থিক স্থপতি। তাঁদের বিশ্লেষণাত্মক মনোভাব এবং কাজের প্রতি অঙ্গীকার আমাদের অর্থনীতিকে শক্তিশালী করে তুলতে সাহায্য করেছে। তাঁদের দক্ষতা সমৃদ্ধশালী আত্মনির্ভর ভারত গড়তে সহায়ক হয়েছে।”
CG/CB/DM/……
(
জাহাজচলাচলমন্ত্রক
কেন্দ্রীয় স্বরাষ্ট্র মন্ত্রকে-র সাইন-অন / সাইন-অফের পরে ১৪৫ জন ভারতীয় নাবিক জার্মান ক্রুজ জাহাজ থেকে মুম্বাই বন্দরে ফিরেছেন
নতুন দিল্লি, ২৩ এপ্রিল, ২০২০
কেন্দ্রীয় স্বরাষ্ট্র মন্ত্রকের পক্ষ থেকে সাইন-অন এবং সাইন-অফের জন্য এসওপি জারির পরে, প্রথমবারের মতো, জার্মান ক্রুজ লাইনের ১৪৫ জন ভারতীয় নাবিককে আজ মুম্বাই বন্দরে ফেরানো হয়েছে।
নাবিকদের ফেরার পর মুম্বই বন্দর কর্তৃপক্ষ  তাদের জন্য তিনটি পর্যায়ে কঠোরস্বাস্থ্য পরীক্ষা-নিরীক্ষার ব্যবস্থা করে। বার্থেই তাদেরস্বাস্থ্যের পরীক্ষার করা হয়। প্রথম পর্যায়ে এমবিপিটি চিকিৎসক এবং চিকিৎসাকর্মীদের সহায়তায় বন্দরের স্বাস্থ্য আধিকারিকরা। দ্বিতীয় পর্যায়ে, নাবিকদের ১৪ দিনের জন্য হোম কোয়ারান্টাইনে থাকার নির্দেশ দেওয়া হয়েছে। তৃতীয় তথা, অত্যন্ত গুরুত্বপূর্ণ পর্যায়ে, সমস্ত অবতরণকারী নাবিকদের  স্বাস্থ্য পরীক্ষার জন্য নমুনা সংগ্রহ করা হয়।
শুল্ক,অভিবাসন, নিরাপত্তার সাধারণ প্রক্রিয়াগুলি সম্পন্ন হওয়ার পর এবং বন্দর কর্তৃপক্ষের ছাড়পত্র আসার পর পিপিই পরে এবং সামাজিক-দূরত্বের নিয়ম মেনে এই স্বাস্থ্য পরীক্ষার কাজ করা হয়। নাবিকদের পরীক্ষার রিপোর্ট নেতিবাচক না আসা পর্যন্ত তাদের মুম্বাইয়ের কোয়ারান্টাইনে  থাকতে হবে।
(CG/SS
আবাসনএবংশহরাঞ্চলেরদারিদ্র্যদূরীকরণমন্ত্রক
জাতীয় রাজধানী অঞ্চল পরিকল্পনা পর্ষদের ৩৬৬টি প্রকল্পের মধ্যে ২৬৯টি শেষ হয়েছে এবং ৯৭টি প্রকল্পের কাজ চলছে : হরদীপ সিং পুরি
নয়াদিল্লী, ৫ অক্টোবর, ২০২০
কেন্দ্রীয় আবাসন ও নগরোন্নয়ন দপ্তরের স্বাধীন দায়িত্বপ্রাপ্ত প্রতিমন্ত্রী শ্রী হরদীপ সিং পুরি জানিয়েছেন, জাতীয় রাজধানী অঞ্চল পরিকল্পনা পর্ষদের ক্রমবর্ধমান প্রকল্পগুলির মধ্যে ৩৬৬টির অনুমোদন দেওয়া হয়েছে। এরমধ্যে ২৬৯টির কাজ শেষ হয়েছে এবং ৯৭টি প্রকল্পের কাজ চলছে। এই ৩৬৬টি প্রকল্পের জন্য ব্যয় হবে ৩১ হাজার ৮৫৩ কোটি টাকা। পর্ষদ ইতিমধ্যেই ১৫ হাজার ৩৯৩ কোটি টাকা মঞ্জুর করেছে। ১২ হাজার ৪৪১ কোটি টাকা নির্মাণকারী সংস্থাগুলিকে দেওয়া হয়েছে। পর্ষদের ৩৯তম বৈঠকে শ্রী পুরি জানিয়েছেন বাস, ট্যাক্সি সহ বিভিন্ন যানবাহনের বাধাহীনভাবে চলাচলের অনুমতির জন্য জাতীয় রাজধানী অঞ্চলে চুক্তি করা হয়েছিল।
হরিয়ানার মুখ্যমন্ত্রী শ্রী মনোহর লাল খট্টর, দিল্লী, উত্তরপ্রদেশ এবং রাজস্থানের নগরোন্নয়ন মন্ত্রী, মন্ত্রকের সচিব শ্রী দূর্গা শঙ্কর মিশ্র সহ কেন্দ্রীয় এবং রাজ্য সরকারের বিভিন্ন মন্ত্রক ও দপ্তরের আধিকারিকরা ওই বৈঠকে উপস্থিত ছিলেন।
মন্ত্রী পর্ষদের সদস্যদের জানিয়েছেন ২০২৭ সালের মধ্যে জাতীয় রাজধানী অঞ্চল, আর্ন্তজাতিক নিরিখে বৃহত্তম রাজধানী অঞ্চলে পরিণত হবে। পর্ষদ নয়ডা, গ্রেটার নয়ডা মেট্রো প্রকল্প, জয়পুরে দ্রব্যবতী নদীর সংস্কার, হিন্দোন-গাজিয়াবাদে ৬ লেনের উড়ালপুল এবং কুন্দলি-মানেসর-পালওয়াল মহাসড়কের মতো প্রকল্পগুলিতে পর্ষদ যুক্ত হয়েছে।
১৯৮৯ সালে জাতীয় রাজধানী অঞ্চলের আয়তন ছিল ৩০ হাজার ২৪২ বর্গ কিলোমিটার। বর্তমানে তা বেড়ে দাঁড়িয়েছে ৫৫ হাজার ৮৩ বর্গ কিলোমিটারে। এর মধ্যে দিল্লীর অংশ ১ হাজার ৪৮৩ বর্গ কিলোমিটার। ২০১১ সালের আদমশুমারীর হিসেবে জাতীয় রাজধানী অঞ্চলের জনসংখ্যা প্রায় ৫ কোটি ৮১ লক্ষ।
১৯৮৫ সালে জাতীয় রাজধানী অঞ্চল পরিকল্পনা পর্ষদ তৈরি করা হয়। সংসদে একটি আইনের বলে তৈরি এই পর্ষদের উদ্দেশ এই অঞ্চলের সুষম উন্নয়ন। বিভিন্ন রাজ্যের মধ্যে আঞ্চলিক স্তরে সহযোগিতা এই পর্ষদের মাধ্যমে গড়ে উঠেছে যা আন্তঃরাজ্য সহযোগিতার ক্ষেত্রে উদাহরণ স্বরূপ। হরিয়ানা, রাজস্থান এবং উত্তরপ্রদেশ রাজ্যের আইন মোতাবেক এই পর্ষদের ক্ষমতা বৃদ্ধি হয়েছে। দিল্লীর জনবিন্যাসকে ছড়িয়ে দিতে ৯টি অঞ্চলকে চিহ্নিত করা হয়েছে।
CG/CB /NS
(Visitor Counter : 78
প্রধানমন্ত্রীরদপ্তর
ভারত-মার্কিন হাই-টেক হ্যান্ডশেক ইভেন্টে প্রধানমন্ত্রীর অংশগ্রহণ
নতুন দিল্লি, ২৪জুন, ২০২৩
প্রধানমন্ত্রী শ্রী নরেন্দ্র মোদি এবং মার্কিন রাষ্ট্রপতি জোসেফ আর. বাইডেন, আজ ওয়াশিংটন ডিসি-তে হোয়াইট হাউসে ভারত-মার্কিন হাই-টেক হ্যান্ডশেক ইভেন্টে যোগ দেন। অনুষ্ঠানটি পরিচালনা করেন মার্কিন বাণিজ্য সচিব, জিনা রাইমন্ডো। বিভিন্ন প্রযুক্তি সংস্থা ও স্টার্টআপগুলির নেতৃস্থানীয় ভারতীয় এবং মার্কিন সিইও-রা এই অনুষ্ঠানে অংশগ্রহণ করেন৷ ফোরামের মূল ভাবনা ছিল 'সকলের জন্য কৃত্রিম বুদ্ধিমত্তা' এবং 'মানবসভ্যতার জন্য উৎপাদন'।
দুই নেতা এই অনুষ্ঠানের মাধ্যমে ভারত ও মার্কিন যুক্তরাষ্ট্রের মধ্যে গভীরতর প্রযুক্তি সহযোগিতা পর্যালোচনার সুযোগ গ্রহণ করেন। দু দেশের নাগরিক এবং বিশ্বের চাহিদা মেটাতে একটি কৃত্রিম বুদ্ধিমত্তা সক্ষম অন্তর্ভুক্তিমূলক অর্থনীতি গ্রহণের ক্ষেত্রে ভারত-মার্কিন প্রযুক্তি অংশীদারিত্বের ভূমিকা এবং সম্ভাবনা নিয়ে আলোচনা হয়। সিইওরা তাঁদের বক্তব্যে বিশ্বব্যাপী সহযোগিতা গড়ে তুলতে দুই দেশের প্রযুক্তি ব্যবস্থাপনা, ভারতের প্রতিভাবান কর্মীবাহিনী এবং ডিজিটাল গণ পরিকাঠামো নির্মাণে ভারতের অগ্রগতির মধ্যে বিদ্যমান সংযোগগুলিকে কাজে লাগানোর উপায়গুলি অন্বেষণ করেন। তাঁরা কৌশলগত সহযোগিতা, মান নির্ধারণে সহযোগিতা এবং উদ্ভাবনকে উৎসাহিত করতে সংশ্লিষ্ট শিল্পগুলির মধ্যে নিয়মিত যোগাযোগ রক্ষার আহ্বান জানান।
প্রধানমন্ত্রী তাঁর বক্তব্যে আর্থ-সামাজিক উন্নয়নে ভারত-মার্কিন প্রযুক্তি সহযোগিতাকে কাজে লাগানোর অপার সম্ভাবনার কথা তুলে ধরেন। উদ্ভাবনের সংস্কৃতি গড়ে তোলার ক্ষেত্রে ভারতের প্রতিভাবান যুবকদের অবদানেরও প্রশংসা করেন তিনি । প্রেসিডেন্ট বাইডেন জৈবপ্রযুক্তি এবং কোয়ান্টাম সহ নতুন নতুন ক্ষেত্রে ভারত-মার্কিন প্রযুক্তিগত অংশীদারিত্ব প্রসারিত করতে সিইওদের আহ্বান জানান। ভারত-মার্কিন অংশীদারিত্ব দুই দেশের মানুষ এবং সমগ্র বিশ্বের জন্য উন্নত ভবিষ্যত গড়ে তুলতে সহায়ক ভূমিকা পালন করবে বলে দুই নেতা অভিমত প্রকাশ করেন।
(CG/SD/SKD/
প্রধানমন্ত্রীরদপ্তর
কিন্নৌরে ভূমিধ্বসে প্রাণহানির ঘটনায় প্রধানমন্ত্রীর শোক প্রকাশ
নতুনদিল্লি, ১১ই আগস্ট, ২০২১
প্রধানমন্ত্রী শ্রী নরেন্দ্র মোদী কিন্নৌরে ভূমিধ্বসে প্রাণহানির ঘটনায় দুঃখপ্রকাশ করেছেন।
এক ট্যুইট বার্তায় প্রধানমন্ত্রী বলেছেন;
“ কিন্নৌরে ভূমিধ্বসের ঘটনাটি খুব মর্মান্তিক । শোকের এই মুহূর্তে যারা তাঁদের প্রিয়জনদের হারিয়েছেন, তাঁদের সমবেদনা জানাই। আহতদের দ্রুত আরোগ্য কামনা করি। উদ্ধারকাজ চলছে, যারা আটকে পরেছেন, তাঁদের সম্ভাব্য সব রকমের সহায়তা করা হচ্ছে।“
CG/CB/
(